NaiveNeuron/SloPal huggingface dataset:
Pellegrini, Peter, predseda NR SR (2023-12-22):
Ďakujem veľmi pekne. Evidujem šesť faktických poznámok. Ako prvý, pani, pani poslankyňa Marcinková ako prvá.
Grendel, Gábor, podpredseda NR SR (2020-05-19):
S reakciou na faktickú poznámku pán poslanec Kéry. Nech sa páči.
Kuffa, Filip, poslanec NR SR (2021-11-24):
Ďakujem za slovo. Pán kolega Fecko, dva také postrehy z tej vašej rozpravy. Prvý je o tom zaburinení, ktorý ste spomínali. No zaburinenie je svojím spôsobom forma bezzásahu, to znamená, na tom pozemku nič nerobím. Je zvláštne, že tu, tu dokážeme pri poľnohospodárstve kritizovať, a keď sa pozreme na naše lesy, tak tam dokonca sme schopní dávať úradné rozhodnutia na to, aby sme tam, naopak, nič nerobili, na územiach, kde by sme mali zo zákona robiť a spracovať, hej. Tak dávno ste boli, vy nie, ale teda minister aj na Čiernom Váhu, ktorý teda asi najviac tak teraz rezonuje v poslednom čase. A čo sa týka tých pokút za to zaburinenie, ja nie som takým zástancom akože dávania tých pokút, naopak, myslím si, že rezort by mal hľadať skôr cestu motivácie, hej, aby toho vlastníka, alebo teda obhospodarovateľa, lepšie povedané, aby motivoval k tomu, že to má byť naozaj obrobené. Tí, čo sa pohybujeme v teréne, to je proste bežný jav, naozaj to zaburinenie, hej. Nestarajú sa o pozemky, sú zaburinené, ale dotácie berú. Potom tá druhá vec, čo ste spomínali ohľadom SPF-ka a nájomných zmlúv a toho registra prepojenia teda s PPA-čkou, že sa to sprehľadní, ja tu stále vnímam takú formu nespravodlivosti, pretože to, že my budeme mať register nájomných zmlúv, to neznamená, že vo vzťahu štát verzus poľnohospodár tu bude spravodlivý systém, pretože historicky tu máme v tých katastroch prenajatú pôdu možno jednému hráčovi alebo dvom hráčom a spravidla to bývajú veľkí hráči. A teraz, keď je nejaký nový subjekt na trhu, čo by teda bolo spestrením, jednoducho v tejto štátnej pôde napriek tomu, že síce sú tam určité zákonné predpisy, ktoré hovoria o tom, že by mal dostať výmeru, jednoducho nevedia sa dostať k štátnej pôde. A podľa mňa spravodlivý systém by bol, keď sú teda viacerí v katastri, aby mali prístup k tejto pôde.
Pellegrini, Peter, predseda NR SR (2015-12-08):
Kolegyne, kolegovia, vzhľadom na to, že pozeráme paragrafy rokovacieho poriadku, na základe týchto procedurálnych návrhov nemám dať o čom hlasovať. Samozrejme, vnímam vaše výzvy. Takže odsúhlasili sme si postup dnes do deviatej hodiny alebo do skončenia bodu a budeme potom pokračovať v rozprave k tomuto návrhu zákona o deviatej v prípade, že ju neskončíme dnes do dvadsiatej prvej. Nech sa páči, pán poslanec Lipšic, máte slovo, máte dostatočný priestor na vaše vystúpenie. (Ruch v sále.) Dovoľte mi, vážené dámy a páni, privítať na balkóne členov Jednoty dôchodcov z obce Krakovany, ktorí by veľmi radi sa vám aj predstavili. (Potlesk.) Ďakujeme, že ste prišli, a zároveň vás, panie poslankyne, poslanci, pozývam do vestibulu, kde o malú chvíľku nám naša návšteva predvedie aj malý kultúrny program, ktorým chce pozdraviť poslankyne a poslancov Národnej rady Slovenskej republiky. Takže kto má záujem, poprosím do vestibulu Národnej rady. (Potlesk.)
Mojš, Milan, poslanec NR SR (2016-11-23):
Ďakujem. Vážený pán predsedajúci, dovoľte mi ako určenému spravodajcovi výboru predniesť, výborov, spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon o osobitnom odvode z podnikania v regulovaných odvetviach. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 269 z 19. októbra 2016 pridelila vládny návrh zákona na prerokovanie týmto výborom: Výboru Národnej rady pre financie a rozpočet, ústavnoprávnemu výboru a výboru pre hospodárske záležitosti. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor a Výbor Národnej rady pre hospodárske záležitosti. Z uznesení výborov Národnej rady uvedených v III. bode tejto spoločnej správy vyplývajú pozmeňujúce a doplňujúce návrhy uvedené pod bodom IV tejto spoločnej správy. Gestorský výbor odporúča o návrhov výborov Národnej rady Slovenskej republiky, ktoré sú uvedené v spoločnej správe hlasovať takto: o bodoch spoločnej správy č. 1 až 9 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 115 z 21. novembra 2016. Týmto uznesením ma výbor zároveň poveril ako spoločného spravodajcu, aby som na schôdzi Národnej rady o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predseda, prosím, otvorte, predsedajúci, otvorte rozpravu.
Dostál, Ondrej, poslanec NR SR (2019-10-28):
Ďakujem všetkým kolegom za reakcie. Ja zareagujem iba na pána poslanca Kéryho, ktorý sa cíti ukrivdený, že som sa obracal na neho a že sa naňho obracali aj kolegovia, ktorí reagovali faktickými poznámkami. Navrhli ten pozmeňovák vaši traja kolegovia z troch koaličných strán. Takže je to aj váš návrh, to je, ako keby niekto mne vyčítal, že čo sme to navrhli, a teda ja by som hovoril, že to nie ja, to Peter Osuský to navrhol, čo ja s tým mám. Ale veď vy ste predkladateľ, pán poslanec, a podľa § 94 ods. 2 pri prerokúvaní návrhu; zákona o rokovacom poriadku; pri prerokovaní návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú; presne toto; len vtedy, ak s tým navrhovateľ – čiže vy – vyjadrí súhlas najneskôr pred hlasovaním. Čiže vy, nielenže to podali vaši kolegovia, nielenže vy hovoríte, že budete za to hlasovať, vy s tým musíte súhlasiť, čiže je to aj vaša zodpovednosť, že sa o tom vôbec bude hlasovať, takže by som sa z toho nevyviňoval. Hovorili ste, že aj iní politici, napríklad pán Hlina, kritizujú prieskumy verejnej mienky. Ale veď nie všetko, čo sa nám nepáči, dáme do zákona, že zakážeme. Mne sa tiež kopu vecí nepáči, ale to neznamená, že budem žiadať všetko, všetko zakazovať. Aj KDH tu má poslancov alebo niektorí z poslancov sú členmi KDH, neviem o tom, že by niekto z nich navrhol predĺžiť moratórium na prieskumy. Navrhli ste to vy, poslanci vládnej koalície, je to vaša zodpovednosť, tak aspoň neuhýbajte.
I. Mikloš, poslanec: (2008-05-21):
Vážnosť tohto parlamentu neznižujeme my, pán predseda. Vážnosť tohto parlamentu znižujú tí, ktorí páchajú podvody, a tí, ktorých tieto podvody kryjete. To je kľúčová a podstatná vec. A vážnosť tohto parlamentu znižujete aj tým, na čo som chcel upozorniť možno trochu úsmevným spôsobom, že aj takú vec, ako je správa Národnej rady o činnosti zneužijete na to, aby ste prezentovali svoju osobu. Myslím, že to vyčíslenie, ktoré som dal, na 8 zo 16 fotiek ste vy a zároveň ani jeden podpredseda tohto parlamentu len ilustruje spôsob, presne ten istý spôsob, aký ste použili pri paneloch, ktoré boli dole niekoľko mesiacov alebo ktoré prezentovali historický vývoj a medzníky vývoja Slovenskej republiky. Takýmto vaším prístupom znevažujete vážnosť Národnej rady a vážnosť parlamentu.
Štefanec, Ivan, poslanec NR SR (2011-07-06):
Ďakujem pekne, pán predseda,. V rozprave nevystúpil žiaden poslanec, preto dajte, prosím, hlasovať o tom, že Národná rada schvaľuje návrh na prijatie uznesenia Národnej rady, ktorým žiada Najvyšší kontrolný úrad Slovenskej republiky vykonať kontrolu financovania rekonštrukcie Zimného štadióna Ondreja Nepelu v Bratislave.
B. Bugár, podpredseda NR SR: (2003-10-22):
(Hlasovanie.) Prítomných 133 poslancov, za návrh hlasovalo 70, proti 45, zdržalo sa 18 poslancov. Konštatujem, že Národná rada sa rozhodla, že tento vládny návrh zákona prerokuje v druhom čítaní. Nech sa páči.
Hrnčiar, Andrej, podpredseda NR SR (2018-01-31):
Nech sa páči, pani poslankyňa Zemanová.
Blanár, Juraj, podpredseda NR SR (2023-05-25):
Vyhlasujem všeobecnú rozpravu za uzavretú. Pán navrhovateľ má záujem o záverečné slovo, nech sa páči.
Halák, Róbert, poslanec, NR SR (2022-10-06):
Už to viem, kolegovia, tak môžeme. Môžeme pokračovať.
Bittó Cigániková, Jana, poslankyňa NR SR (2020-09-29):
Ďakuje... ďakujem veľmi pekne. Čo sa týka súladu s európskymi krajinami, tam je trend jednoznačne, tam sa liberu... jednoznačne liberalizuje interrupčná politika. Z posledn... z posledných krajín, kde sa tak udialo, môžem spomenúť Island, Severné Macedónsko, Belgicko, Francúzsko alebo napríklad veľmi silno katolícke Taliansko. Čo sa týka varešiek, preto varešky, lebo ma o to teda dámy poprosili, nakoľko je COVID, nebolo im umožnené ísť priamo za vami. Chceli, tak ma poprosili, či by som mohla nechať tento odkaz, a varecha sa môže javiť ako symbol submisívnosti a úslužnosti, lenže varecha je nedocenená, tak ako starostlivosť. Varecha sa dokáže vzbúriť, urobiť neporiadok, varecha vie byť aj nebezpečná. Tak toto je odpoveď tých žien, že prečo varecha. A ešte k tomu, pán Kotleba, ja nehovorím, že je to obyčajný zákrok, ale hovorím, že je to legálny zdravotnícky zákrok, a preto by sa mal teda robiť čo najšetrnejším a najmodernejším spôsobom. A čo sa týka morálneho hľadiska, ja si myslím, že práve náš interrupčný zákon zohľadňuje aj morálne hľadisko a konkrétne zohľadňuje právo ženy na to, rozhodnúť o svojej reprodukcii. A opakujem, pokiaľ budú o tom, či žena bude, alebo nebude mať dieťa, rozhodovať politici, resp. im budú zakazovať plánovať si svoje tehotenstvo a materstvo, potom sa nikdy nemôžeme vyrovnať mužom, pretože jednoducho budeme slabšie v našich možnostiach, a, a to jednoducho je práve to morálne hľadisko, ktoré z... ktoré aj Ústavný súd konštatuje. Pani Drábiková, veľmi pekne ďakujem. Úplne so všetkým, čo ste povedali, od A po Z súhlas, s celým vaším prejavom. To ma milo prekvapilo, preto som si napísala, že teda toto vám aspoň poviem. Nestihnem už asi veľa. Poviem len to, že som rada, že som symbolom boja, ale nie za potraty, ale za ženy a za ich možnosť rozhodovať o svojej repro... (Prerušenie vystúpenia časomerom.)
Sulík, Richard, predseda NR SR (2010-11-04):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne? Máme troch rečníkov. Uzatváram možnosť sa prihlásiť do rozpravy a slovo má pán poslanec Kollár.
Hort, Milan, podpredseda NR SR (2010-11-03):
Tú zjazdovku si nechám vysvetliť, pán kolega. (Smiech v sále.) A teraz, pán poslanec Martin Poliačik, nech sa páči.
Šefčík, Marek, poslanec NR SR (2021-05-11):
Ďakujem pekne. Pán poslanec Kočiš, je hrozné, že títo ľudia sú ešte vlastníkmi strelných zbraní. To je pre mňa, to je pre mňa hrozné, lebo vidím, ako tu vystupujú, tak preto. A vy ste v jednej faktickej poznámke predtým, myslím, že to bolo na, na Suju, na pána poslanca Suju, hovorili, že my, niečo v tom zmysle, že my rešpektujeme demokratické voľby. Nie, vy ste obrazom toho, že ste oklamali svojich voličov, išli ste na kandidátke nejakej inej strany a zrazu tu zakladáte nejaké iné hnutie. Nie, vaše hnutie alebo stranu, alebo čo to je, nikto z občanov nevolil. A ste tu. A mne píše kopec ľudí, že toto, čo spravil HLAS a čo spravila vaša REPUBLIKA, je oklamanie ľudí, že je... (Reakcia z pléna a zaznievanie gongu.) No a teraz sa potvrdilo... (Prerušenie vystúpenia predsedajúcim.)
Jahnátek, Ľubomír, poslanec NR SR (2011-03-24):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-02-05):
Pán poslanec Daniš.
Gabániová, Darina, poslankyňa NR SR (2015-05-27):
Ďakujem. Tak, pán premiér, ak dovolíte, schránkové firmy, schránkové firmy, daňové raje. Daňová politika štátu je vnútorná politika štátu a nedá sa ovplyvniť. (Výkriky z pléna.) Nevyrušujte, pán poslanec. Dávno už rezonuje vo finančných kruhoch Európskej únie, rozpráva sa o dani z finančných transakcií. Dane z finančných transakcií, keby sa zaviedli, tak by to znamenalo, že občania v štátoch Európskej únie by platili len formálne dane, povedzme 5 % z príjmu. A to nehovorím ja, to povedala pani Brigita Schmögnerová a povedala, že by sa platili dane len preto, žeby občan mal záujem na verejnej kontrole, čo sa s daňami robí. Všetky tie dane z finančných transakcií, cezhraničných preklápaní peňazí do schránkových firiem by zaplatili réžiu štátu. Pre občanov potom by sa mohlo písať pri realizácii verejných zákaziek: tu pracujú vaše dane. Len preto, aby sa občan zainteresoval a nastolila sa verejná kontrola aj v tejto oblasti. Myslím si, že daň z finančných transakcií bude mať šancu, ak možno, pre európske štáty, ak vystúpi Veľká Británia z Únie.
Číž, Miroslav, poslanec NR SR (2018-10-23):
Toto je typický prejav pani kolegyne, ako to vyzerá. (Povedané súbežne s predsedajúcou.) Ani tú elementárnu schopnosť si vypočuť kolegu, kde pri vašich otrasných prejavoch mlčím, dívam sa, čudujem sa, ale nevykrikujem a nerobím tieto prejavy. Ale ak si teda sám si musím vydobyť trošku zmysluplné prostredie na to, aby som čosi povedal, chcem hlavne mojim kolegom – nie vám, lebo to nemá zmysel – mnohým, prípadne tým, ktorí majú záujem, budem vďačný, ak si to vypočujú, chcem povedať si iba to, že... (Reakcia z pléna a prerušenie vystúpenia predsedajúcou.)
P. Paška, predseda NR SR: (2007-11-27):
Ako prvá pani poslankyňa Sárközy.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 122 poslancov, zdržali sa 4 poslanci. Konštatujem, že tieto pozmeňujúce návrhy sme schválili. Nech sa páči, pani poslankyňa.
Danko, Andrej, podpredseda NR SR (2024-06-26):
Pán poslanec Glück.
Laššáková, Jana, podpredsedníčka NR SR (2015-10-21):
Na vystúpenie pána poslanca traja páni poslanci s faktickými poznámkami: páni poslanci Martvoň, Petrák a Jarjabek. Končím možnosť prihlásiť sa s faktickými poznámkami. Nech sa páči, pán poslanec Martvoň.
Laššáková, Jana, podpredsedníčka NR SR (2014-01-31):
Nech sa páči, pán poslanec Beblavý, máte slovo.
Paška, Pavol, predseda NR SR (2013-09-05):
Pán poslanec Hlina, ukončili ste interpeláciu? No tak, nech sa páči, mlčte ďalej. Ste opustili priestor. (Ruch v sále.)
Bugár, Béla, podpredseda NR SR (2018-10-17):
Pani poslankyňa Petrík.
Žitňanská, Jana, poslankyňa NR SR (2012-10-18):
Ďakujem veľmi pekne. Ja by som možno nadviazala na to, čo povedal pán poslanec Beblavý, keď sa obrátil na pána ministra, že teda možno nech on alebo aj ďalší predstavitelia strany SMER povedia, či si myslia, že naozaj je reálne, že tie referendá budú úspešné. Ale by som možno sa konkrétne obrátila na pani poslankyňu Vaľovú, ktorá je, ak sa nemýlim, primátorkou mesta Humenné, kde zakázali VZN-kom hazard na území tohto mesta. A ak sa nemýlim, tak aj v médiách pani poslankyňa a primátorka vystupovala s tým, že si veľmi pochvaľujú takéto rozhodnutie. A sú už desiatky za ten posledný rok alebo teda za to obdobie, odkedy platí novela zákona, ktorá umožňuje obciam prijímať VZN-ká, takýchto rozhodnutí takýchto miest a obcí, kde prijali takéto rozhodnutie a zakázali hazard na svojom území. Mňa by naozaj zaujímal aj názor týchto starostov, týchto ľudí z týchto zastupiteľstiev, či naozaj by bolo reálne zakázať hazard, ak by sa muselo konať referendum. Ďakujem.
Dubéci, Martin, poslanec NR SR (2024-01-24):
Ďakujem za slovo, pán predsedajúci. Ďakujem aj pánovi poslancovi Hlinovi, teda že v sebe našiel ešte večer toľko energie, čo ja celkom obdivujem, blbšie je a... alebo teda menej ma teší to, že budem vystupovať po ňom, a neviem, či v sebe vydolujem toľko energie. Ale tak každopádne skúsime rôzne metódy. A... no, rokujeme po desiatej večer, tak to začína vyzerať aj takto. A možno je na zamyslenie, že či je dobré rokovať po desiatej večer, a... lebo noc je mocná čarodejka, sa zdá a... a tak. No, možno toto je táto nová politická kultúra. Viac poviem vo svojom prejave. Ďakujem pekne. (Výmena predsedajúcich.)
Kyselica, Lukáš, poslanec NR SR (2023-03-15):
Ďakujem veľmi pekne, pán predsedajúci. Pán minister, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 26. apríla 2023 a gestorský výbor do 28. apríla 2023. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Malatinský, Tomáš, minister hospodárstva SR (2013-06-20):
Ďakujem pekne. Tak, vážený pán poslanec, na úvod mi dovoľte opraviť vás v dvoch kľúčových faktoch. Po prvé, v investičnom zámere investor predpokladal vytvoriť 35 pracovných miest a nie 50. Po druhé, evidovaná miera nezamestnanosti v okrese Kolárovo za predchádzajúci rok 2012, ktorý sa berie do úvahy pri posudzovaní investičnej pomoci, dosiahla 14,51 percent. A teraz k vašej otázke. Investor predložil na ministerstvo hospodárstva investičný zámer, ktorý spadal do klasifikácie SK NACE 29, teda výroba elektrických a elektronických prístrojov pre automobilový priemysel. Už z uvedeného vyplýva, že nešlo o žiadosť o podporu Centra strategických služieb, ako investor uviedol vo svojej žiadosti, ale o priemyselnú výrobu, ktorá má úplne odlišný charakter a aj intenzitu pomoci, ktorá sa vypočítava podľa zákona. Z tohto hľadiska investor nesplnil tri zákonom stanovené podmienky. Za prvé, výšku investície, za druhé, charakter výstupného produktu a požadovanú výšku podpory. Investora sme opakovane na tieto fakty upozorňovali, ale investor investičný zámer neupravil, a z toho dôvodu sme posudzovanie žiadosti zastavili a nemohli ho postúpiť na ďalšie spracovanie a vybavenie, pretože bola jednoducho v rozpore s legislatívou, ktorú máme k tomuto prijatú. Vážený pán poslanec, vážim si váš záujem o nové investície na Slovensku, ale ako som už deklaroval, počas môjho vedenia na ministerstve by som chcel podporiť také investície, ktoré by boli v súlade s našou legislatívou a aj s európskou legislatívou. Ďakujem pekne, skončil som.
Hlina, Alojz, poslanec NR SR (2014-05-29):
Áno, treba pozorne sledovať, ako, aký bude osud pozmeňovacích návrhov, ktoré predkladajú poslanci a za chvíľku budú predkladať, ako sa k nim vyjadrí pán minister, lebo stále platí to, čo, na čom sa včera nachytal, že kľudne sme mohli Detvu a Kremnicu vyriešiť dneska, kľudne. Ak je tam nejaký minimálny rozpor nejakých formulácií, v nejakej dikcii, to je, od toho sú legislatívci, však je ich tam dosť, mali to upraviť. Kľudne sme to mohli dneska vyriešiť. A stále platí to, čo som povedal, obzvlášť, keď pán Senko teraz potvrdil, že je prerušené konanie do 31. 12. 2016. Vážení Detvanci, Kremničania a všetci, čo ste tam okolo, z toho by som bol napätý. Keby bolo prerušené konanie do 31. 12. 2015, nie 2016, tak by som bol spokojnejší. Lebo tento timeout slúži len a len na to, aby sa to náhodou neudialo pred voľbami, aby sa to náhodou neudialo pred voľbami. Lebo ak by tam bolo 2015, tak by musel niekto jasne povedať, jasne by bol vydurený z nory k tomu, aby k tomu zaujal jasné stanovisko, že čo s tým konaním, ako to bude prebiehať. Takto si vybrali čas. Ktovie, ako dopadnú voľby. Voľby sú v marci, ak sa nemýlim, 2016. Vtedy budú mať ľudia ďaleko iné starosti a Detvanci budú mať okrem tých starostí, ktoré budeme mať všetci, ešte aj starosti s kyanidovým lúhovaním. Ja sa nehrám na Nostradama, zatiaľ to vyzerá tak. A stále čakám na chlapské slovo ministra, ktorý príde, postaví sa za ten ambón a povie, do pol roka, do pol roka, do dňa tu je návrh vládny, vládny alebo poslanecký – pani Laššákovej, Senka, Lebockého, banskobystrickej loby – o tom, že ťažba kyanidovou metódou zlata v Detve nebude. To je potrebné... (Prerušenie vystúpenia časomerom.)
Beluský, Martin, poslanec NR SR (2021-03-17):
Ďakujem za slovo, ďakujem za reakcie. Miro, k tej licencii, alebo teda k tej cene nákupu tých informačných systémov, mňa to tiež napadlo ako otázka, ale mali sme, mali sme stretnutie poslaneckých klubov, kde nám Kancelária Národnej rady predstavila 3 alternatívy financovania týchto systémov, každý systém stojí, teda každá alternatíva stojí iné peniaze, každá alternatíva má potom aj iný čas, kedy sa môže reálne spraviť, čiže je do toho aj opozícia zapojená, ja som teda rád, chcem poďakovať, že máme tú možnosť vidieť do toho ešte pred tým, ako sa to obstarávanie spustí, takže verím, že tá transparentnosť bude pokračovať. Ondrej, ty si mi dal taký dobrý podnet, alebo teda podnet pre pána Vetráka, možno by ste, pán Vetrák, mohli zvážiť aj to, že by sme mohli v rokovacom poriadku upraviť aj paralelné rokovania výborov, pretože sa stáva veľmi často to, že poslanci, ktorí sú členmi viacerých výborov, a hlavne teda v koalícii sa to stáva, je to naozaj veľmi obšírne, že jeden poslanec je vo viacerých výboroch, hlavne tých vecných, tak potom tí poslanci nemôžu prísť na druhý výbor, keďže sa nevedia rozdeliť. Mali by sme naozaj možno nejakým spôsobom upraviť to, aby sa to nestávalo, pretože už viackrát sme mali problémy vo viacerých výboroch, že sme museli ten výbor proste zrušiť, nie kvôli tomu, že bol poslanec chorý, ale kvôli tomu, že tí poslanci boli proste na iných výboroch v čase zasadnutia toho istého výboru, a druhá vec je, možno by mali začať tí predsedovia výborov aj využívať aj ten inštitút neospravedlnenej neúčasti, ktorú v rokovacom poriadku dnes majú, len to proste nikto nepoužíva, to znamená, že keď nejaký poslanec nepríde na výbor a nemá to riadne zdôvodnené, tak by to proste malo byť neospravedlnené a to znamená pri dvoch neúčastiach polovicka, polovička platu dole, pri štyroch celý plat dole a možno by si potom tí poslanci rozmysleli, či budú ignorovať zasadnutie výborov. Ďakujem.
Danko, Andrej, predseda NR SR (2016-05-18):
Ďakujem. Pán poslanec Martin Fecko.
Kollár, Boris, predseda NR SR (2021-07-23):
Pani kolegyňa, prosím pekne, ešte prepáčte, ešte predtým...
Hrnčiar, Andrej, podpredseda NR SR (2017-10-13):
Ďakujem. Otváram všeobecnú rozpravu. Do rozpravy som dostal jednu písomnú prihlášku od pána poslanca Pétera Vörösa, ktorý tu nie je. Takže pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Marosz, ale požiadala o slovo pani navrhovateľka Zimenová. Nech sa páči.
Galek, Karol, poslanec NR SR (2017-09-11):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, tlač 673. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Grendel, Gábor, podpredseda NR SR (2022-05-04):
Áno, pardon. Termín hlasovania zajtra o jedenástej. Ďakujeme za informáciu. Budeme teraz pokračovať druhým čítaním o návrhu poslanca Národnej rady Slovenskej republiky Györgya Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku – Csemadok . Návrh zákona je pod tlačou 734, spoločná správa výborov má tlač 734a. Dávam slovo pánovi poslancovi Györgyovi Gyimesimu, aby návrh zákona odôvodnil.
Laššáková, Jana, podpredsedníčka NR SR (2014-11-08):
Tak doplňte pána predsedu. (Ruch v sále.)
Šofranko, Mária, poslankyňa NR SR (2023-02-14):
Ďakujem veľmi pekne. Chcem sa poďakovať za vaše vystúpenie, pán Mičovský. Áno, cieľom návrhu je predovšetkým vytvoriť neexistujúci jednotný právny rámec pre problematiku turistických trás a turistického značenia, zaviesť jednotný turistický register, strano... stanoviť práva a povinnosti na úseku týchto trás a turistického značenia a za účelom ochrany upraviť priestupky a iné správne delikty. Tento zákon sme dlžní Klubu slovenských turistov, Slovenskému cykloklubu, Národnej asociácii horských vodcov, členom Poľovníckej stráže, ale hlavne všetkým občanom na Slovensku. Ďakujem veľmi pekne.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 124 poslancov, za 94, proti 6, zdržalo sa 24. Konštatujem, že tento návrh sme schválili. Ďalej prosím spoločného spravodajcu z výboru pre hospodárske záležitosti pána poslanca Petra Vonsa, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 249/2001 Z. z. o riadení bezpečnosti pozemných komunikácií, tlač 881, bod 33 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 249/2011 Z. z. o riadení bezpečnosti pozemných komunikácií a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony , tlač 881.)
Fico, Robert, podpredseda NR SR (2011-07-07):
Pán podpredseda, nerozumiem celkom vašej argumentácii, pretože došlo k omylu. Podpredseda Národnej rady čítal pozmeňujúci návrh a minimálne v štyroch prípadoch prečítal namiesto „dopravného prostriedku“ „dopravný priestupok“. Veď to je principiálny rozdiel. Chceme hlasovať o „dopravných priestupkoch“ alebo „dopravných prostriedkoch“? My len chceme, aby ten návrh bol korektne prednesený tak, ako je napísaný na papieri, pretože platí, že sa musí zhodovať ústny prejav s písomným prejavom, s návrhom, ktorý je predložený. Nielen ja, ale aj všetci poslanci Národnej rady, ktorí sú tu, určite zaznamenali, čo bolo povedané. A platí ústne, čo bolo povedané. Nechcem nič iné, len podať takýto návrh v korektnej podobe. Samozrejme, o tomto návrhu hlasovať nemôžeme a bolo by úplne najlepšie, lebo zatiaľ, čo si pamätám, minister vnútra podal tri zákony a vždy otváral rozpravu počas hlasovania a domáhal sa rôznych pozmeňujúcich návrhov. Takto nemôže fungovať legislatíva v zásadných veciach.
Kondrót, Maroš, poslanec NR SR (2015-11-24):
Vážený pán predseda, v rozprave vystúpili piati poslanci, niektorí aj dvakrát. Pani poslankyňa Mezenská predložila návrh, aby sa nepokračovalo v rokovaní o tomto bode programu. Dajte, prosím, hlasovať o jej návrhu.
Blaha, Ľuboš, podpredseda NR SR (2023-12-18):
Pani poslankyňa Mária Kolíková.
Baránik, Alojz, poslanec NR SR (2021-09-30):
Ďakujem pekne. Pán generálny prokurátor, ja by som len, ja potom vystúpim a budem reagovať aj širšie, ale len sa ma trochu dotklo to, čo ste hovorili dosť hanlivo o tom, že keď niekto reaguje na vás nejak inak, ako by ste to očakávali, že proste sa s tým nič nedá robiť. No, nie je to tak. A, bohužiaľ, už bez ohľadu na to, že aký je váš osobný pocit o tom, že ako tá komunikácia prebieha, realita je taká, že pohľadovo je to neprijateľné. A ja viem, že vy ste teraz zaujali takú pozíciu, že nezáleží na tom, že ako to je, pretože vy si ten pohľadový nejaký aspekt vytvárate sám. Chodíte na všelijaké politické akcie, na... ZMOS-u, kde dostávate aplauzy. (Reakcie z pléna.) Vytvá... zariaďujete, zariaďujete si... (ruch v sále a zaznievanie gongu) zariaďujete si, zariaďujete si podporu 600 prokurátorov, pretože, samozrejme, šesťsto... (Ruch v sále a prerušenie vystúpenia predsedajúcim.)
Viskupič, Marián, poslanec NR SR (2021-06-23):
Ďakujem pekne za slovo, pán predseda. Pán poslanec Schlosár, pri tejto téme ja rešpektujem, že je hodnotová, môžu pomôcť práve čísla. Počet umelých prerušení tehotenstva rok od roka klesá, to je myslím veľmi dobrá správa a chcem sa spýtať, viete, prosím, rozdeliť počet umelých prerušení podľa dôvodov aj teda tých, čo ste spomínali a aj ďalších. A potom navrhujem poďme sa následne ďalej pozrieť na jednotlivé dôvody, či je možné pomôcť ženám, aby sa sami dobrovoľne rozhodli donosiť dieťa a verím, že ďalší rok bude potom to celkové číslo opäť menšie. Ďakujem pekne.
Remišová, Veronika, poslankyňa NR SR (2017-01-31):
Ďakujem kolegyni Simone Petrík za veľmi dobré zdôvodnenie. A to je také typicky slovenské, že máme niečo v zákone, ale potom povieme, no, však nemusí sa to uplatňovať, keď donesie potvrdenie, že bol na školení, avšak nebude sa to uplatňovať, keď... Tak máme zákon alebo nemáme a chceme to takto alebo nechceme to takto? Čiže toto je typická, typická filozofia vládnej koalície, zákon, ale však hneď nájdeme nejakú cestičku, ako by sa to dalo obchádzať, keď sme niečo spackali. A potom druhá vec, čo chcem povedať, je, že to ide úplne v opačnom smere ako všetky ostatné trendy v Európe, kde sa snažia jasle liberalizovať a starostlivosť o deti v predškolskom veku liberalizovať a debyrokratizovať. A poviem príklad z Francúzska, tam napríklad robia flexibilné škôlky, kde môžu odložiť dieťa že na hodinu, na dve, na tri, cena za hodinu sa pohybuje od 40 centov do 3 eur za hodinu. A to je presne tie prípady, ktoré my potrebujeme riešiť a ktoré reálne pomôžu mamičkám, ktoré by si napríklad potrebovali niečo vybaviť, ktoré by potrebovali, áno, možno si aj oddýchnuť, aby mali na nejakú kratšiu flexibilnú dobu kde dať na chvíľu deti do bezpečného prostredia za prijateľnú cenu. My tým, že zavádzame, že človek, ktorý sa bude starať o tie deti, musí mať školenie, ktoré si musí zaplatiť, tak v podstate ničíme akékoľvek formy flexibilnej starostlivosti o malé deti a to je veľká škoda. Zase zákon, ktorý mohli, mohli sme využiť príležitosť a mohli sme pomôcť rodičom, ale my sme, naopak, im budeme klásť polená pod nohy. Ďakujem.
A. Belousovová, podpredsedníčka NR SR: (2010-03-02):
Pani poslankyňa Sabolová, máte slovo.
Hrnčiar, Andrej, podpredseda NR SR (2017-05-10):
Reakcia na faktické poznámky pani poslankyňa Zemanová.
Hrušovský, Pavol, podpredseda NR SR (2010-09-07):
Ďakujem, pán podpredseda vlády. Prosím, aby ste zaujali miesto pre navrhovateľov. Teraz poprosím pána poslanca Přidala, ktorého určil gestorský výbor, aby informoval Národnú radu o stanovisku výboru k predloženému vládnemu návrhu zákona. Pán poslanec, nech sa páči.
P. Hrušovský, predseda NR SR: (2003-06-27):
(Hlasovanie.) Prítomných je 142 poslancov, za 76, proti 63, zdržal sa 1, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov. Teraz poprosím pána poslanca Hurbana, aby ako určený spravodajca gestorského výboru pre financie, rozpočet a menu uvádzal hlasovania k prerokúvanému vládnemu návrhu zákona, ktorým sa mení zákon Národnej rady Slovenskej republiky č. 310/1993 Z. z. o spotrebnej dani z piva v znení neskorších predpisov. Poprosím pána poslanca, aby najskôr uviedol hlasovanie o bodoch, ktoré sú uvedené v spoločnej správe pod bodom 4, kde je celkom uvedených šesť pozmeňujúcich návrhov. Prosím pána poslanca, aby informoval Národnú radu o odporúčaní gestorského výboru, ako hlasovať o jednotlivých návrhoch zo spoločnej správy. Nech sa páči, pán poslanec Hurban. J. Hurban, poslanec: Ďakujem, pán predseda. Budeme najprv hlasovať o doplňujúcich a pozmeňujúcich návrhoch zo spoločnej správy, ktoré sú uvedené v tlači 269a s tým, že prvé hlasovanie bude o bodoch 1, 4, 5 a 6 spoločne s tým, že gestorský výbor ich odporúča schváliť. Pán predseda, dajte, prosím, hlasovať o tomto návrhu.
M. Číž, podpredseda NR SR: (2007-09-04):
Teraz má slovo pán poslanec Mikloš.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme o návrhu pána poslanca Tittela. (Hlasovanie.) Prítomných 140 poslancov, za 107, zdržalo sa 33. Konštatujem, že aj tento návrh bol schválený. Nech sa páči.
B. Bugár, podpredseda NR SR: (2005-03-16):
Budeme pokračovať druhým čítaním o vládnom návrhu zákona o hazardných hrách a o zmene a doplnení niektorých zákonov (tlač 974). Prosím teraz podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil. Nech sa páči.
Sopko, Miroslav, poslanec NR SR (2016-04-21):
Ďakujem za slovo, pán predsedajúci. Pán poslanec Petrák, ja musím naozaj sa vám veľmi pekne poďakovať za to, že ste vystúpili a dali ste nám tu takýto výklad programového vyhlásenia vlády v časti vzdelávacej politiky. Pretože naozaj ten výklad bol potrebný pri niektorých tých formuláciách, ktoré sa v ňom nachádzajú, pretože sa tam vlastne dostal, ten obsah bol viac vysvetlený a my to v školstve poznáme, že bez vysvetlenia niektoré vety jednoducho často nemusia byť správne pochopené. Ja by som sa hlavne vyjadril k tomu, keď sa budeme baviť o tej hranici, ktorá by nás mala ochrániť pred nejakou anarchiou. Myslím si, že základom by malo byť jednoznačné stanovenie kritérií na udelenie určitého stupňa vzdelania alebo odbornej spôsobilosti. Tieto by sme mali potom, samozrejme, prísne, čiže dôrazne kontrolovať, ale zároveň aj vyžadovať. Tu by sa ukázal aj zmysel, prečo vlastne to štátne testovanie robíme. No a hlavným zmyslom, samozrejme, podľa mňa testovania by nemalo byť nejaké rebríčkovanie, ale naozaj by sme sa tam mali sústrediť na to, že či ten stupeň vzdelávania udeľujeme alebo neudeľujeme. Vyjadril by som sa aj k časti spomínanej znižovania administratívnej záťaže. My to ľudovo nazývame debyrokratizácia. Myslím, že takto sa to volalo úplne na jej začiatku. Veľmi často sme sa predtým bavili o tom, že či tá elektronizácia naozaj je tým hlavným prostriedkom odstraňovania tej byrokracie. Myslím si, že hlavné, čo musíme urobiť, je, sa pozrieť na tie dáta, ktoré vlastne od tých škôl vyžadujeme. Či naozaj sú potrebné. Naozaj ísť krok za krokom za každým jedným údajom, či naozaj tá škola to tam do toho rezortno-informačného systému, ktorý hádam, dúfajme, už bude fungovať bez chýb. Naozaj je potrebné ho zadať. Ešte využijem rýchlo príležitosť. Poďakujem sa ministrovi za uznesenie... (Prerušenie vystúpenia časomerom.)
Laurenčík, Milan, podpredseda NR SR (2021-06-16):
Na vaše vystúpenie evidujem osem faktických poznámok. Končím možnosť prihlásiť sa. Ako prvý – pán poslanec Marian Kotleba, nech sa páči.
Bugár, Béla, podpredseda NR SR (2016-09-20):
Páni poslanci, ešte vydržte chvíľku.
Pčolinský, Peter, doterajší podpredseda NR SR (2023-10-25):
Pán poslanec Dušan Jarjabek.
Šeliga, Juraj, podpredseda NR SR (2020-12-04):
Panie poslankyne, páni poslanci, budeme pokračovať v rokovaní o návrhu zákona o reforme súdnictva, tlač 271, správa výborov tlač 271a. Poprosím pani ministerku spravodlivosti Máriu Kolíkovú, aby odôvodnila tento vládny návrh. Nech sa páči, pani ministerka. (Rokovanie o vládnom návrhu zákona o reforme súdnictva , tlač 271.)
Pellegrini, Peter, podpredseda NR SR (2024-02-08):
Prezentujme sa a hlasujme a poprosím o kľud v rokovacej, poprosím o kľud v rokovacej sále. Počujete ma, pán Pročko, čo teraz hovorím, že prosím o kľud v rokovacej sále? (Reakcie z pléna.) A vy buďte tiež ticho, pán Pročko, dobre? Poprosím všetkých o kľud v rokovacej sále. (Hlasovanie.) Prítomných 127 poslancov, za 48, proti 78, nehlasoval 1 poslanec. Námietku sme neschválili. Pán Pročko, prosím, kľud aj vy. Najviac počujem len vás, žiaľ. (Reakcie z pléna.) Lebo jediný hulákate, preto vás počuť.
Kolíková, Mária, poslankyňa NR SR (2024-06-19):
Ďakujem veľmi pekne, páni poslanci, pani poslankyňa, za vaše komentáre. Ja by som sa vrátila aj k tej časti, aj k tej mojej výzve. Ja som veľmi rada, pán poslanec Šuca, že ste na mňa reagovali, lebo ja si myslím, že to, čo ste povedali, ja s tým mám zhodu. Ja sa domnievam, že v tomto sa zhodneme. A myslím si, že preto je dôležitý ten stôl, za ktorým si povedať, že my sa nezmierime, my sa nezmierime politicky a to je v poriadku. Ale ja nechcem, aby ľudia sa vyhrážali vám, aby sa cítili ohrození, ja to nechcem. A ale naozaj, teraz sa rozprávame o dnešku, mne sa nepáčilo, a neviem, či to je tak, ako hovoríte, že tam naozaj tá šibenica bola, ale ja toto určite neschvaľujem, nepovažujem to za správne. A preto, ako som aj povedala, som pripravená rozprávať sa o tom, či to obydlie má byť v nejakej miere chránené a ako, ale nie takto, že na prvú rovno všetko zakázať, hej? To nie. Ale rozprávajme sa o tom. Ja si myslím, že tu je šanca, že nájdeme nejakú cestu, že si povieme, potiaľto áno, protesty, jasné, nech sa páči, ale možno nejakú čiaru by sme tam ešte dali. My sme pripravení sa o tom rozprávať. Ja určite. Toto, čo navrhujete, je zlé. Takto to nejde. Mňa mrzí, že ste si zažili niečo, čo sa vám zdá, že bolo za čiarou. Mrzí ma to. Určite by som nikdy nechcela, aby ste také niečo zažívali. Ale keď hovoríte, že takto to nemáme robiť a ja som v debate počula od pána poslanca Glücka zase, že pod mojím vedením vo väzniciach mučili ľudí. Pán poslanec Gašpar, ja som sa ho opýtala: Pán poslanec, ja som nikdy nemala... (Prerušenie vystúpenia časomerom.)
Hrnčiar, Andrej, podpredseda NR SR (2016-10-27):
Takže vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
M. Číž, podpredseda NR SR: (2008-01-30):
Pán Mikloš, nevidím vás na tabuli. Chcete alebo nechcete reagovať? Poprosím stlačiť to nabudúce. Nech sa páči, máte slovo.
Laššáková, Jana, podpredsedníčka NR SR (2014-05-30):
Na vystúpenie pani poslankyne s faktickými poznámkami osem pánov poslancov, posledný je pán poslanec Béla Bugár. Nech sa páči, pán poslanec Hlina.
Paška, Pavol, predseda NR SR (2013-10-17):
Hlasujeme o bodoch 3 a 5. (Hlasovanie.) 143 prítomných, 1 za, 79 proti, 62 sa zdržalo, 1 nehlasoval. Tieto dva body sme neschválili.
Pellegrini, Peter, predseda NR SR (2015-09-25):
Prezentujme sa a hlasujme o bodoch spoločnej správy 1 až 82 spoločne s odporúčaním gestorského výboru schváliť. (Hlasovanie.) Prítomných 124 poslancov, za hlasovalo 106 poslancov, zdržalo sa 17, nehlasoval 1. Tieto body sme schválili.
V. Veteška, podpredseda NR SR: (2004-09-09):
Otváram rozpravu k tomuto bodu programu. Písomné prihlášky nie sú žiadne podané. Ústne, prosím, kto sa hlási do rozpravy? Pán spravodajca Vavrík. Pán poslanec, máte slovo. Končím možnosť podania ďalších prihlášok do rozpravy. Takže nech sa páči. R. Vavrík, poslanec: Ďakujem pekne. Pán podpredseda Veteška, ešte raz sa ospravedlňujem. Chcel by som podať jeden pozmeňujúci návrh, ktorý sa týka bodu 24 predloženého vládneho návrhu zákona. Ten pozmeňujúci návrh by znel takto: Nové znenie bodu 24: V § 139b v ods. 1 písm. b) sa za slová „ktorý trvá nepretržite 12 hodín“ vkladajú slová „pri výcviku výkonného letca a výkonného výsadkára“. Dovoľte mi len voľnou úvahou zdôvodniť tento pozmeňujúci návrh. Ministerstvo obrany a vláda predpokladali, že týmto pozmeňujúcim návrhom, ktorý je v pôvodnej tlači 766, chceli docieliť to, aby výkonní letci a výkonní výsadkári dostali stravu od rezortu, bezplatnú, samozrejme, kedykoľvek sú na príslušnom výcviku. Ostatní vojaci a ostatní príslušníci Ozbrojených síl tento pôžitok majú až po 12 hodinách služby. Nezdá sa vhodné, aby tento 12-hodinový limit museli absolvovať alebo vykonať aj výkonní letci a výsadkári, a preto teda navrhujeme, aby tí dostali túto bezplatnú stravu, kedykoľvek sú v službe. Toľko z odôvodnenia. Prosím ctenú snemovňu o podporu tohto jediného pozmeňujúceho návrhu. A ďakujem za slovo ešte raz pánovi podpredsedovi Veteškovi.
Kollár, Boris, predseda NR SR (2021-11-30):
Prosím pre záznam, opravte hlasovanie pána poslanca Baláža. (Prestávka.)
Buček, Jozef, poslanec NR SR (2018-05-10):
Pán podpredseda, prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva a národnostné menšiny, Výboru Národnej rady Slovenskej republiky pre obranu a bezpečnosť. Ďalej, že za gestorský výbor určuje výbor pre obranu a bezpečnosť s tým, aby výbory prerokovali návrh zákona do 30 dní a v gestorskom výbore do 32 dní.
Hort, Milan, podpredseda NR SR (2011-10-19):
Pán poslanec, čítali ste „dozornej rady“ alebo „Národnej rady“? (Hlasy v sále.) Dozornej?
Gy. Bárdos, poslanec: (2009-02-05):
Otázka tu bola položená, že prečo takýto návrh nebol podaný počas minulého volebného obdobia. Preto, milé dámy, vážení páni, lebo to nebolo potrebné. Nikto to nezneužíval. Nikomu ani nenapadlo, že koalícia dá, čo ja viem, 50 otázok takých istých, aby mal vytvorený priestor premiér alebo určitý člen vlády a aby tu mohol hovoriť o tom, že ako si to predstavuje. To je jedno, kto je premiérom, kto je v opozícii, v koalícii. Hodina otázok by mala slúžiť na to, že legislatíva, to znamená zákonodarná moc kontroluje výkonnú moc, a to je legitímny prostriedok každého parlamentu. A ja by som ešte upriamil pozornosť aj na to, že sa treba  pozrieť, ako to funguje inde. Veď tí, ktorí boli v anglickom parlamente, vedia, čo to znamená hodina otázok. Treba sa pozrieť aj do iných štátov a podľa takýchto štandardných metód by sme mali postupovať aj my a ja by som bol veľmi rád, keby sme tento návrh postúpili do druhého čítania a tam bude vytvorený priestor pre každého, aby podal svoj pozmeňujúci návrh alebo zlepšovací návrh a potom by sme mohli prijať takú právnu normu, ktorá bude aj pre koalíciu, aj pre opozíciu. Ďakujem.
Bugár, Béla, podpredseda NR SR (2011-05-27):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jánovi Počiatkovi, nech sa páči.
Tomáš, Erik, poslanec NR SR (2020-02-20):
Pán Matovič, povedali ste, že táto, chcete, aby táto rozprava bola súboj argumentov, faktov, pravdivých tvrdení bez klamstiev, vy sám ste vo svojom vystúpení už uviedli niekoľko klamstiev a zavádzaní a chcem vysloviť presvedčenie, že po faktických poznámkach na tejto schôdzi už nebudete tak, ako je to vaším zvykom, už ste si povedali svoju reč, naložili všetkým a určite nebudete pri racionálnej diskusii o týchto opatreniach. Klamali ste vo viacerých veciach, resp. nechcete prijať zodpovednosť za niektoré z nich, tvrdíte, že teda SMER sa vraj vykašľal na starodôchodcov, tak chcem vám pripomenúť, pán Matovič, že starodôchodcov a novodôchodcov vyrobil pán Kaník, ktorému asistoval pán Beblavý, teda ľudia, s ktorými ste vy vládli počas vlády Ivety Radičovej a s ktorými chcete vládnuť aj teraz. Prečo ste počas dvoch rokov, keď ste boli v koalícii, nič vy so starodôchodcami neurobili, neurobili ste vôbec nič, pán Matovič, kdežto my sme v tomto volebnom období túto vec vyriešili. 117-tisíc ľudí, 50 mil. im išlo, takže buďte, prosím vás, spravodlivý, tárate tu niečo o tom, že pán Richter má mať dôchodok 1 500 eur, pritom je úplne evidentné, že 13. dôchodok má byť 460 eur pre každého, lebo tu kombinujeme zásluhovosť aj solidaritu. Buďme, prosím vás, aspoň trochu, trochu vecní, ak to môžete, ak už teda máte takéto premiérske vyjadrenia. Ďalej Gorila, že Fico niečo dohadoval v byte, nejakých 400 mil. eur. To ste kde na to, prosím vás, prišli, vy ste s tými gorilami proste vládli vo vláde, vtedy ste tiež nič nehovorili, boli ste ticho, až keď ten spis vyšiel von. A teraz vecne. Jedna otázka mi chýba, resp. jedna odpoveď. Ak môžete, keď budete mi nadávať, že čo vy robíte, odpovedzte mi. Podporíte alebo nepodporíte 13. dôchodok a detský prídavok? Ďakujem za odpoveď už teraz.
Novotný, Viliam, poslanec NR SR (2011-09-13):
O bode 77, ktorý vyňal poslanec Novotný na samostatné hlasovanie, nemožno hlasovať, keďže bol schválený bod 70. Ďalej by sme mali hlasovať o bodoch 33 a 34, o ktorých nemôžme hlasovať, lebo bol schválený bod 32. Ďalej by sme mali hlasovať o ďalších bodoch spoločnej správy, ale o bode 24 nemôžme hlasovať, lebo bol schválený bod 25; o bodoch 97 a 98 nemôžme hlasovať, lebo bol schválený bod 96; o bode 118 nemožno hlasovať, lebo bol schválený bod 119; o bode 128 nemožno hlasovať, lebo bol schválený bod 129; o bodoch 134 a 136 nemožno hlasovať, lebo bol schválený bod 135; o bode 141 nemožno hlasovať, lebo bol schválený bod 142, a o bode 153 nemožno hlasovať, lebo bol schválený bod 154. Dajte preto, prosím, hlasovať o poslednom bode, o ktorom možno hlasovať, a to o bode 147 zo spoločnej správy s odporúčaním gestorského výboru neschváliť.
Galko, Ľubomír, poslanec NR SR (2015-06-24):
Ďakujem pekne. Ja by som pokračoval. Mňa to strašne vyrušuje, pán predseda. Ja počkám proste, pokiaľ tí poslanci odídu odtiaľto... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-01-30):
Pán poslanec Senko, nech sa páči.
S. Janiš, poslanec: (2009-02-11):
A to tvoje prirovnanie, že cigarety verzus slanina a alkohol. No je v tom taký veľký rozdiel. Ak ty budeš vedľa mňa fajčiť, tak mi to škodiť bude. Ak ty budeš vedľa mňa piť vodku, tak mi to škodiť nebude.
P. Hrušovský, podpredseda NR SR: (2002-08-19):
(Hlasovanie.) Prítomných 110 poslancov, za 108 poslancov, zdržal sa 1 poslanec, nehlasoval 1. Konštatujem, že Národná rada po opätovnom prerokovaní schválila zákon, ktorým sa mení a dopĺňa zákon o Železničnej polícii v znení neskorších predpisov. Teraz poprosím pána poslanca Maňku, ktorého poveril gestorský výbor, aby uvádzal hlasovanie o vrátenom návrhu zákona, ktorým sa mení a dopĺňa zákon o dani z dedičstva, dani z darovania a dani z prevodu a prechodu nehnuteľností, ktorý pán prezident vrátil na opätovné prerokovanie . Pán poslanec Maňka, máte slovo. V. Maňka, poslanec: Ďakujem za slovo. Pán predsedajúci, vážené kolegyne, kolegovia, budeme hlasovať o pripomienkach pána prezidenta. Najprv o prvej pripomienke, kde v článku 1 navrhuje vypustiť prvý bod. Tento návrh gestorský výbor odporúča neschváliť.
Kotleba, Marek, poslanec NR SR (2021-04-30):
Pán minister, no, ak ide o to, aké máme geopolitické smerovanie, tak táto vláda podľa mňa je presne taká istá, ako bola tá predtým, pretože tá predtým takisto spolupracovala hlavne so Spojenými štátmi a ako môžeme vidieť, tak táto vláda má už priamo vo vláde lobistov za USA, ako je minister Naď, prípadne minister Korčok a tajomník Klus. Čiže ja si myslím, že tie vzťahy s Amerikou budú ešte viac prehĺbené teraz, ako boli v minulosti. To je celé, ďakujem.
Danko, Andrej, podpredseda NR SR (2024-01-23):
(Zaznievanie gongu.) Vážené pani poslankyne, vážení páni poslanci, pokračujeme v popoludňajšom rokovaní dvadsiateho prvého dňa 6. schôdze Národnej rady Slovenskej republiky v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač 105. Prosím ministra spravodlivosti Slovenskej republiky pána Suska, aby zaujal miesto určené pre navrhovateľov, a spravodajcu z ústavnoprávneho výboru pána Gašpara, aby zaujal miesto určené pre spravodajcov. S faktickými poznámkami sú na dopoludňajšie vystúpenie poslanca Spišiaka prihlásení poslanci tak, ako sú uvedení na displeji. Prvý je pán poslanec Szalay. Nech sa páči, pán poslanec.